जिले को वर्ष 2012 में 46,500 मीट्रिक टन गेहूं खरीद का लक्ष्य सौंपा गया है। इस कार्य में लगाई गई छह क्रय एजेंसियों के 81 क्रय केंद्रों और 71 कमीशन एजेंट के माध्यम से 50 दिनों में अब तक 20 हजार मीट्रिक टन ही गेहूं की खरीद की जा सकी है। इस दौरान सभी क्रय केंद्रों पर बजट और बारदाना की कमी के चलते गेहूं खरीद भी ठप रही। अब गेहूं खरीद के 40 दिन शेष बचे हैं, इन बचे हुए दिनों में 26 हजार 500 एमटी गेहूं की खरीद की जानी है। कमीशन एजेंट से लक्ष्य पूरा किए जाने की योजना भी सफल नहीं होती नजर नहीं आ रही है। जिले में कमीशन बेसिस पर किसानों से समर्थन मूल्य पर गेहूं खरीद के लिए नियुक्ति किए गए 71 आढ़तिए भी गेहूं खरीद में जरूरत से अधिक सरकारी दखल और दबाव के चलते भी किसान से समर्थन मूल्य पर गेहूं खरीदने के बजाए व्यक्तिगत तौर पर उससे भी कम दाम पर गेहूं खरीदना अधिक पसंद कर रहे हैं।